વિસનગર તળ કડવા પાટીદાર સમાજ દ્વારા યોજાતા સમુહલગ્નને ૨૫ વર્ષ પૂર્ણ થતા સમાજ દ્વારા તા. ૪ થી ૭ મે સુધી રજતજયંતી મહોત્સવની ઉજવણીનુ ભવ્ય આયોજન કરાયુ હતુ. આ પ્રસંગે નાયબ મુખ્યમંત્રી નિતિનભાઈ પટેલ, મહેસાણા સાંસદ જયશ્રીબેન પટેલ, વિસનગર ધારાસભ્ય ઋષિકેશભાઈ પટેલ, વિજાપુર ધારાસભ્ય રમણભાઈ પટેલ, ઉંઝા ધારાસભ્ય ર્ડા.આશાબેન પટેલ, પૂર્વ ધારાસભ્ય પ્રહેલાદભાઈ પટેલ, એસ.કે.યુનિવર્સિટીના ચેરમેન પ્રકાશભાઈ પટેલ, પૂર્વ મંત્રી ખોડાભાઈ પટેલ, પાટીદાર અગ્રણી રાજુભાઈ પટેલ(આર.કે.), મર્ચન્ટ કોલેજના ચેરમેન રાજુભાઈ પટેલ(દાળીયા), સ્પાન ઈન્ફ્રાસ્ટ્રક્ચરના ચેરમેન પરેશભાઈ ચૌધરી, કાંસાના અગ્રણી જશુભાઈ પટેલ, વિસનગર તળ ક.પા.સમાજના પ્રમુખ ચંદુભાઈ પી.પટેલ, મંત્રી શંકરભાઈ પટેલ, પાલિકા પ્રમુખ શકુન્તલાબેન પટેલ, ભોજનદાતા હસમુખભાઈ પટેલ(જનસંઘ), પાટીદાર યુવા અગ્રણી ભરતભાઈ પટેલ(એકાઉન્ટન્ટ), સહિત વિસનગર તળ કડવા પાટીદાર સમાજના ભાઈ-બહેનો અને વડીલો મોટી સંખ્યામાં ઉપસ્થિત રહ્યા હતા. આ મહોત્સવમાં પ્રથમ દિવસના ભોજનદાતા તથા રાસ-ગરબાના દાતાશ્રી સ્વ.સાંકળચંદભાઈ કચરાભાઈ (જનસંઘ સાડીવાળા)એ જીવનપર્યત તળ કડવા પાટીદાર સમાજના મહામંત્રી પદે સેવાઓ આપી હતી. જેમને તેમના જીવન દરમિયાન અનેક સંસ્થાઓમાં પોતાની સેવાઓ આપી હતી જે પાટીદાર સમાજ ક્યારેય નહી ભૂલી શકે. સ્વ.સાંકળચંદ કાકાની જગ્યા તેમના પુત્ર હસમુખભાઈએ સંભાળી સમાજ સેવાનો કાકાનો વારસો આગળ વધાર્યો છે.